Карлар ява
Автор Юсупова Сиринә Шамиловна
Салмак кына күк йөзеннән,

Төшә кар бөртекләре.

Ишегалдына өелә

Зурдан – зур кар көртләре.
Сихри матур күренешне,

Сокланып карап торам.

Яфраксыз кышкы агачка

Йомшак ап – ак бәс сарган.
Җил дә исми, матур тынлык,
Искиткеч бер манзара.

Кыш ул шулай - бер мизгелдәй

Килә дә – китеп бара.
Кыш та үтәр, яз да килер,

Озакламас җәй һәм көз.

Табигатьнең һәр фасылын,
Көтеп алабыз шул - без.
Ләкин кышның хозурлыгын,
Тиңләп булмый һичбер фасылга.

Бөтерелеп  йомшак  карлар ява -
Нинди хикмәт, сыймый акылга!

